સૌરાષ્ટ્રના સૌથી મોટા ગણાતા બોટાદના કોટન યાર્ડ ખાતે ચાલુ સિઝનમાં એક લાખ મણ કપાસની આવક આવી હતી. ત્યારે બોટાદ તેમજ આસપાસના વિસ્તારના ખેડૂતો યાર્ડમાં હરાજી માટે ઉમટી પડ્યા હતા અને યાર્ડ ટેમ્પા તથા ખટારાઓથી ભરાઈ ગયું હતું. ઉલ્લેખનીય છે કે છેલ્લા ત્રણ વર્ષથી યોગ્ય વરસાદના અભાવે ખેડૂતો પૂરતો પાક નહોતા રળી શકયા, પરંતુ આ વર્ષે વરસાદ અને વાતાવરણ અનુકૂળ રહેતા કપાસનું મબલખ ઉત્પાદન થયું છે. જોકે કપાસના યોગ્ય ભાવ ન મળતા ખેડૂતો થોડા નિરાશ થયા હતા.